b'\n_START_ARTICLE_\nAlojzije \xc5\xbdlebe\xc4\x8di\xc4\x87\n_START_SECTION_\n\xc5\xbdivotopis\n_START_PARAGRAPH_\nPre\xc4\x8d. Alojzije \xc5\xbdlebe\xc4\x8di\xc4\x87, sve\xc4\x87enik Zagreba\xc4\x8dke nadbiskupije, ro\xc4\x91en je 25. kolovoza 1944. godine u Lu\xc4\x8delnici, \xc5\xbeupa BDM Snje\xc5\xbene \xe2\x80\x93 Dubranec. 1966. g zavr\xc5\xa1io je Nadbiskupsku klasi\xc4\x8dnu gimnaziju u sklopu Dje\xc4\x8da\xc4\x8dkog sjemeni\xc5\xa1ta u Zagebu te nastavio svoj hod prema pozivu u Nadbiskupskom bogoslovnom sjemeni\xc5\xa1tu, 1966. godine koje dovr\xc5\xa1ava primanjem reda \xc4\x91akonata 12. o\xc5\xbeujka 1972. godine. Iste godine, 25. lipnja zare\xc4\x91en je za sve\xc4\x87enika po rukama kardinala Franje Kuhari\xc4\x87a._NEWLINE_Kao sve\xc4\x87enik slu\xc5\xbebovao je u sljede\xc4\x87im \xc5\xbeupama: u \xc5\xbdupi Krista Kralja u zagreba\xc4\x8dkom Trnju kao \xc5\xbeupni vikar, u \xc5\xbdupi sv. Josipa u \xc5\xa0i\xc5\xa1ljavi\xc4\x87u kao upravitelj \xc5\xbeupe, u \xc5\xbdupi Krista Kralja u zagreba\xc4\x8dkom Trnju kao upravitelj \xc5\xbeupe i vi\xc5\xa1egodi\xc5\xa1nji dekan Maksimirsko-trnjanskog dekanata, te u \xc5\xbdupi Sv. Ivana Krstitelja na zagreba\xc4\x8dkoj Novoj Vesi kao \xc5\xbeupnik._NEWLINE_Autor je trilogije komentara nedjeljnih i blagdanskih \xc4\x8ditanja pod zajedni\xc4\x8dkim naslovom "Per aspera ad astra - Kroz trnje do zvijezda" u izdanju Glasa Koncila 2012. godine, te spomen monografije o crkvi i \xc5\xbeupi Krista Kralja u Zagrebu \xe2\x80\x9eKrist Kralj u Trnju o 100. obljetnici ro\xc4\x91enja Ivana Me\xc5\xa1trovi\xc4\x87a\xe2\x80\x9c u izdanju Kr\xc5\xa1\xc4\x87anske sada\xc5\xa1njosti 1983. godine.'